b'\n_START_ARTICLE_\nFox Theatre\n_START_SECTION_\nHistorie\n_START_PARAGRAPH_\nFox Theatre i Detroit er det st\xc3\xb8rste av Fox teatrene. Bygd i 1928 for William Fox (grunnleggeren av 20th Century Fox) var det det f\xc3\xb8rste filmteateret i USA som hadde levende lyd. Arkitekten C. Howard Crane designet et overd\xc3\xa5dig interi\xc3\xb8r i en blanding av burmesisk, kinesisk, indisk og persisk stil. Eksteri\xc3\xb8ret har en Art deco-fasade som er flombelyst om natten og kan sees fra flere kvartalers avstand._NEWLINE_Fox var og ble Detroits fremste kino i flere ti\xc3\xa5r. P\xc3\xa5 1970-tallet var teateret redusert til \xc3\xa5 vise skrekk og Kung fu filmer men var et av f\xc3\xa5 gjenv\xc3\xa6rende kinoer i sentrum av Detroit. Nye eiere kom inn i 1984 men klarte ikke \xc3\xa5 f\xc3\xa5 til en renovering av teateret._NEWLINE_I 1988 undergikk teateret en $12 millionersrenovasjon i regi av dens nye eiere Mike og Marian Ilitch. Omr\xc3\xa5det i sentrum n\xc3\xa6r Grand Circus Park som inkluderer Fox Theatre blir ofte kalt Foxtown etter teateret. Fox Theatre er Detroits hovedscene for Broadway-oppsetninger.'